**ΠΕΡΙΟΥΣΙΑΚΑ ΣΤΟΙΧΕΙΑ ΕΛΛΗΝΙΚΟΥ ΔΗΜΟΣΙΟΥ –**

**ΑΠΟΚΡΑΤΙΚΟΠΟΙΗΣΕΙΣ**

Το Ελληνικό Δημόσιο έχει εκπονήσει και υλοποιεί ένα φιλόδοξο πρόγραμμα ιδιωτικοποιήσεων και αξιοποίησης της περιουσίας του, κύριος στόχος του οποίου είναι η προσέλκυση σημαντικών κεφαλαίων για την επανεκκίνηση της ελληνικής οικονομίας και την ενίσχυση της οικονομικής ανάπτυξης.

Η σχεδιασμένη μεταφορά επιλεγμένων περιουσιακών στοιχείων στον ιδιωτικό τομέα θα ωφελήσει πολλαπλά την ελληνική οικονομία με:

* την άμεση μείωση του δημόσιου χρέους, από τις χρηματικές προσόδους του προγράμματος ιδιωτικοποίησης,
* τη μείωση-εξάλειψη της κρατικής χρηματοδότησης, οποιασδήποτε μορφής, προς τους αντίστοιχους φορείς και τη συνεπακόλουθη μείωση των ελλειμμάτων του προϋπολογισμού,
* το άνοιγμα των αγορών και την ενίσχυση του ανταγωνισμού,
* την αξιοποίησή τους, η οποία θα συμβάλλει στην ενίσχυση της οικονομικής δραστηριότητας της χώρας και ιδιαίτερα της περιφέρειας, με τη δημιουργία νέων θέσεων εργασίας και την αύξηση των φορολογικών εσόδων.

**Ελληνική Εταιρεία Συμμετοχών και Περιουσίας**

Η Ελληνική Εταιρεία Συμμετοχών και Περιουσίας (ΕΕΣΥΠ) ιδρύθηκε τον Μάιο του 2016,σε μια περίοδο κατά την οποία πρωταρχικός στόχος της οικονομικής πολιτικής ήταν η επίτευξη και διασφάλιση της οικονομικής σταθερότητας. Η Εταιρεία εξυπηρετεί ειδικό δημόσιο σκοπό, γεγονός που σημαίνει ότι οι απαιτήσεις για διαφάνεια, κοινωνική αποτελεσματικότητα και λογοδοσία, αξιοκρατία και αποδεδειγμένη ανταποδοτικότητα προς τους πολίτες της χώρας είναι ιδιαίτερα αυξημένες και αφορούν κάθε έκφανση της λειτουργίας της.

Δεδομένου ότι η πορεία ανάκαμψης της ελληνικής οικονομίας αναμένεται να εδραιωθεί κατά το τρέχον έτος και να επιταχυνθεί περαιτέρω το 2018, ο ρόλος της ΕΕΣΥΠ σε αυτό το πλαίσιο είναι σημαντικός. Κάτω από την στέγη της εξάλλου, έχουν ενταχθεί δημόσιες επιχειρήσεις που δραστηριοποιούνται σε κομβικούς τομείς της εθνικής οικονομίας οι οποίες μπορούν να επηρεάσουν θετικά τις επενδυτικές και καταναλωτικές αποφάσεις του ιδιωτικού τομέα, καθώς και άλλα κρίσιμα μεγέθη όπως η ιδιωτική κατανάλωση, ο σχηματισμός παγίου κεφαλαίου, η απασχόληση, η πρόσβαση σε χρηματοδότηση και η εν γένει ανταγωνιστικότητα και εξωστρέφεια της ελληνικής οικονομίας. Επιπλέον, υπό την διαχείριση της εταιρείας έχει ενταχθεί ένας σημαντικός αριθμός ακινήτων της ιδιωτικής περιουσίας του Ελληνικού Δημοσίου, ο οποίος είναι ικανός να δημιουργήσει τις κατάλληλες προϋποθέσεις για την επίτευξη τοπικών ή ευρύτερων οικονομιών κλίμακας με στόχο τη γενικότερη ανάπτυξη.

Στόχος είναι η ΕΕΣΥΠ να αποτελέσει τον φορέα που:

α) θα αποτυπώσει συνολικά και με διαφάνεια την περιουσία του ελληνικού δημοσίου,

β) θα διαμορφώσει και θα υλοποιήσει σχέδια διαχείρισης των περιουσιακών στοιχείων που θα αξιοποιούν τα συγκριτικά τους πλεονεκτήματα,

γ) θα αποτελέσει εχέγγυο για την αύξηση της αξίας τους, την παραγωγή οικονομικών αποτελεσμάτων για το δημόσιο, και την παροχή ποιοτικών υπηρεσιών στους πολίτες

δ) θα υποστηρίξει τη μετάβαση σε ένα νέο βιώσιμο μοντέλο δίκαιης ανάπτυξης

Η θέση της Εταιρείας στην ελληνική οικονομία και η σχέση της με τον ιδιωτικό τομέα μπορεί επιπλέον να συνδράμει καθοριστικά στο να αναδειχθούν νέα επιχειρηματικά μοντέλα, να μετασχηματισθούν αλυσίδες αξίας και να αναδιαρθρωθούν τομείς της οικονομίας, ώστε να ανταπεξέλθουν στις νέες συνθήκες.

**Ταμείο Αξιοποίησης Ιδιωτικής Περιουσίας του Δημοσίου**

Το Ταμείο Αξιοποίησης Ιδιωτικής Περιουσίας του Δημοσίου **(**ΤΑΙΠΕΔ) ανταποκρινόμενο στις συνθήκες της αγοράς, με γνώμονα τη διαφάνεια και το δημόσιο συμφέρον, διαμορφώνει τους καλύτερους δυνατούς όρους που θα συμβάλλουν στη μεγιστοποίηση των ωφελειών για το ελληνικό δημόσιο. Προς αυτήν την κατεύθυνση, ένα ευρύ χαρτοφυλάκιο περιουσιακών στοιχείων έχει μεταφερθεί στο Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΕΔ) από τη σύστασή του, την 1η Ιουλίου 2011, και περιλαμβάνει:

* ακίνητα του δημόσιου τομέα, τα οποία διαχειρίζονται δημόσιες κτηματικές υπηρεσίες, η ΕΤΑΔ ΑΕ, ΔΕΚΟ ή διάφορα Υπουργεία,
* υποδομές διαθέσιμες για χρήση, στις οποίες εντάσσονται μαρίνες, λιμάνια, αεροδρόμια, αυτοκινητόδρομοι,
* ενέργεια, στην οποία εντάσσονται περιουσιακά στοιχεία των κλάδων διανομής-αποθήκευσης αερίου, διύλισης πετρελαίου και παραγωγής ηλεκτρισμού και
* λοιπά περιουσιακά στοιχεία, στα οποία περιλαμβάνονται μεταξύ άλλων οι μετοχές εταιρειών τυχερών παιχνιδιών, των ΟΛΠ και ΟΛΘ, των ΤΡΑΙΝΟΣΕ και ΕΕΣΣΤΥ, τραπεζών, οι άδειες εκμετάλλευσης των κρατικών λαχείων και χρήσης ραδιοσυχνοτήτων, κ.τλ..

Αξίζει να επισημανθεί ότι το ΤΑΙΠΕΔ υλοποιεί ένα ευρύ πρόγραμμα αξιοποίησης της ακίνητης περιουσίας του Δημοσίου. Πολλά από τα περιουσιακά στοιχεία είναι εδαφικές εκτάσεις, για τις οποίες απαιτείται σημαντικός χρόνος προετοιμασίας προς αξιοποίηση. Σημαντικά έσοδα προήλθαν από ένα μεγάλο αριθμό ακινήτων μέχρι σήμερα, ενώ από το 2016 στο ΤΑΙΠΕΔ παραμένουν περί τα 70 σημαντικά ακίνητα, τα οποία είναι ώριμα προς αξιοποίηση.

Κατά τη λειτουργία του Ταμείου από το 2011 έως και το 2017: α) υλοποιήθηκαν 38 έργα αποκρατικοποιήσεων με την υποβολή δεσμευτικών προσφορών συνολικής αξίας 7.757,49 εκατ. ευρώ και β) εισπράχθηκαν - σε ταμειακή βάση-έσοδα από ολοκληρωμένες συναλλαγές συνολικής αξίας 4.737,677 εκατ. ευρώ (Πίνακας 5.1).

Πιο συγκεκριμένα:

* Ολοκληρώθηκε το 2016 ο διαγωνισμός για την πώληση του 100% των μετοχών της ΤΡΑΙΝΟΣΕ ΑΕ. Το συνολικό τίμημα ύψους 45 εκατ. ευρώ εισπράχθηκε το 2017.
* Η παραχώρηση των 14 περιφερειακών αεροδρομίων για 40+10 έτη ολοκληρώθηκε εντός του 2017 με αντίτιμο ύψους 1.234 εκατ. ευρώ. Επιπλέον του τιμήματος των 1.234 εκατ. ευρώ, θα καταβάλλεται ετήσιο τέλος παραχώρησης της τάξεως των 22,9 εκατ. ευρώ για 40 έτη.
* Ολοκληρώθηκε η επέκταση της σύμβασης για το Διεθνή Αερολιμένα Αθηνών «Ελ.Βενιζέλος» και αναμένεται η 1η δόση εντός του 2017.
* Ολοκληρώθηκε η αξιοποίηση επιλεγμένων ακινήτων και εκτάσεων στην Ελλάδα και στο εξωτερικό.
* Ο διαγωνισμός της πώλησης του 66% της ΔΕΣΦΑ ΑΕ εκτιμάται ότι θα ολοκληρωθεί στις αρχές του 2018, οπότε και αναμένεται να εισπραχθεί το αντίστοιχο τίμημα.
* Αναμένεται το τέλος της διαδικασίας πλήρωσης των αναβλητικών αιρέσεων για την ολοκλήρωση της συναλλαγής που αφορά στην πώληση του 100% των μετοχών της Ελληνικό ΑΕ. Η πρώτη δόση του τιμήματος αναμένεται να καταβληθεί το 2018.
* Ο διαγωνισμός για την πώληση του 67% των μετοχών του Οργανισμού Λιμένος Θεσσαλονίκης βρίσκεται στην τελική φάση ολοκλήρωσης και το τίμημα θα καταβληθεί στις αρχές του 2018.
* Ο διαγωνισμός για την αξιοποίηση του ακινήτου Castello Bibelli στην Κέρκυρα βρίσκεται στο τελικό στάδιο ολοκλήρωσης και το τίμημα θα καταβληθεί το 2018.

| **Πίνακας 5.1 Έσοδα από αποκρατικοποιήσεις**  **(σε εκατ. ευρώ)** | | | | | | | | | | | |
| --- | --- | --- | --- | --- | --- | --- | --- | --- | --- | --- | --- |
|  | | | | | | | | | | | |
| **Έργο** | **Συνολικό Τίμημα** | **Καταβεβλημένο** | **Ολοκλήρωση συναλλαγής** | **Δόσεις / Τέλη Παραχώρησης** | | | | | | | |
| **2011** | **2012** | **2013** | **2014** | **2015** | **2016** | **2017** | **2018** |
| Χορήγηση δικαιωμάτων χρήσεως ραδιοσυχνοτήτων | 393,5 | 424,5 | 2011 | 316,7 |  |  |  | 34,2 | 35,9 | 37,7 | 100,0 |
| Πώληση άδειας εγκατάστασης και λειτουργίας παιγνιομηχανημάτων (VLTs) | 560,0 | 560,0 | 2011 | 474,0 |  | 86,0 |  |  |  |  |  |
| Επέκταση διάρκειας σύμβασης δικαιώματος διεξαγωγής παιγνίων μεταξύ Ελληνικού Δημοσίου και ΟΠΑΠ για 10 χρόνια | 375,0 | 375,0 | 2011 | 375,0 |  |  |  |  |  |  |  |
| Μετοχές ΕΤΕ - ALPHA - ΠΕΙΡΑΙΩΣ | 14,7 | 14,7 | 2012 |  | 5,2 | 9,5 |  |  |  |  |  |
| Πώληση επιλεγμένων κτιρίων εξωτερικού (Λονδίνο, Τασκένδη, Βρυξέλλες) | 30,3 | 30,3 | 2013 |  |  | 30,3 |  |  |  |  |  |
| Πώληση άδειας Κρατικών Λαχείων\*\* | 490,0 | 190,0 | 2013 |  |  | 190,0 |  |  |  |  |  |
| Πώληση 33% μετοχών ΟΠΑΠ | 652,0 | 634,0 | 2013 |  |  | 622,0 | 3,0 | 3,0 | 3,0 | 3,0 | 3,0 |
| Μετοχές ΟΠΑΠ | 21,6 | 21,6 | 2013 |  |  | 21,6 |  |  |  |  |  |
| Εκμίσθωση για 90 έτη του κτιρίου Διεθνούς Κέντρου Ραδιοτηλεόρασης (IBC) | 81,0 | 81,0 | 2013 |  |  | 81,0 |  |  |  |  |  |
| E-AUCTION I | 11,045 | 10,593 | 2013 |  |  |  | 8,0 | 1,9 | 0,368 | 0,3 |  |
| Πώληση επιλεγμένων κτιρίων εξωτερικού (Ντίσελντορφ) | 0,8 | 0,8 | 2014 |  |  |  | 0,8 |  |  |  |  |
| Παλιούρι | 14,0 | 14,0 | 2014 |  |  |  | 7,0 | 3,0 | 2,0 | 2,0 |  |
| Ψηφιακό Μέρισμα | 385,0 | 361,67 | 2014 |  |  |  | 114,0 | 189,8 | 29,6 | 28,27 | 26,9 |
| Πώληση και επαναμίσθωση επιλεγμένων κτιρίων του Δημοσίου (28 ακίνητα) | 261,3 | 261,3 | 2014 |  |  |  | 261,3 |  |  |  |  |
| E-AUCTION II | 1,8 | 1,058 | 2014 |  |  |  |  | 0,5 | 0,3 | 0,3 |  |
| E-AUCTION III | 8,5 | 6,9 | 2015 |  |  |  |  | 5,3 | 0,8 | 0,8 |  |
| Πώληση επιλεγμένων κτιρίων εξωτερικού (Βελιγράδι) | 2,4 | 2,4 | 2015 |  |  |  |  | 2,4 |  |  |  |
| Ξενία Σκιάθου | 2,6 | 2,6 | 2015 |  |  |  |  | 2,6 |  |  |  |
| Άγιος Ιωάννης | 9,6 | 9,6 | 2015 |  |  |  |  | 9,6 |  |  |  |
| Αμοιβαίο Ιπποδρομιακό Στοίχημα | 40,5 | 40,5 | 2015 |  |  |  |  | 8,1 | 12,2 | 20,2 | 2,0 |
| E-AUCTION IV | 0,44 | 0,256 | 2015 |  |  |  |  | 0,10 | 0,16 | 0,05 |  |
| Πώληση επιλεγμένων κτιρίων εξωτερικού (Νέα Υόρκη, Ουάσιγκτον) | 10,6 | 10,6 | 2016 |  |  |  |  |  | 10,6 |  |  |
| Πώληση επιλεγμένων κτιρίων εξωτερικού (Ρώμη, Ερεβάν) | 10,8 | 10,8 | 2016 |  |  |  |  |  | 10,8 |  |  |
| Πώληση επιλεγμένων κτιρίων εξωτερικού (Λουμπλιάνα) | 0,6 | 0,6 | 2016 |  |  |  |  |  | 0,6 |  |  |
| Οργανισμός Λιμένος Πειραιά (51% + 16%) | 368,5 | 280,5 | 2016 |  |  |  |  |  | 280,5 |  |  |
| E-AUCTION VI | 18,514 | 3,8 | 2016 |  |  |  |  |  | 3,8 | 3,7 |  |
| Αστήρ Βουλιαγμένης | 95,0 | 95,0 | 2016 |  |  |  |  |  | 95,0 |  |  |
| Κασσιώπη | 23,0 | 10,0 | 2016 |  |  |  |  |  | 10,0 | 3,0 | 3,0 |
| Αγορά Μοδιάνο, Θεσσαλονίκη | 1,90 | 0,76 | 2016 |  |  |  |  |  | 0,38 | 0,38 | 0,38 |
| Πώληση 2 Airbus | 3,84 | 3,84 | 2016 |  |  |  |  |  | 3,84 |  |  |
| E-AUCTION V | 0,831 | - | 2017 |  |  |  |  |  |  | 0,8 |  |
| Περιφερειακά Αεροδρόμια | 2.150,0 | 1.234,0 | 2017 |  |  |  |  |  |  | 1.234,0 | 23,0 |
| Αφάντου, Ρόδος | 42,1 | - | 2016 |  |  |  |  |  |  | 27,5 | 21,0 |
| Αξιοποίηση έκτασης Ελληνικού | 915,0 | - | 2016 |  |  |  |  |  |  |  | 300,0 |
| ΤΡΑΙΝΟΣΕ | 45,0 | 45,0 | 2017 |  |  |  |  |  |  | 45,0 |  |
| ΕΕΣΣΤΥ\* | 5,0 | - | 2018 |  |  |  |  |  |  |  | 5,0 |
| ΟΛΘ | 231,92 | - | 2018 |  |  |  |  |  |  |  | 231,92 |
| ΟΤΕ 5%\* | 250,0 | - | 2018 |  |  |  |  |  |  |  | 250,0 |
| ΕΓΝΑΤΙΑ ΟΔΟΣ\* | 50,0 | - | 2018 |  |  |  |  |  |  |  | 50,0 |
| ΕΛΠΕ\* | 500,0 | - | 2018 |  |  |  |  |  |  |  | 500,0 |
| Διεθνής Αερολιμένας Αθηνών - Επέκταση | 483,8 | - | 2017 |  |  |  |  |  |  | 240,0 |  |
| Διεθνής Αερολιμένας Αθηνών - 30%\* | 500,0 | - | 2018 |  |  |  |  |  |  |  | 500,0 |
| ΕΥΑΘ\* | 35,0 | - | 2018 |  |  |  |  |  |  |  | 35,0 |
| ΔΕΗ\* | 100,0 | - | 2018 |  |  |  |  |  |  |  | 100,0 |
| ΔΕΠΑ\* | 250,0 | - | 2018 |  |  |  |  |  |  |  | 250,0 |
| ΔΕΣΦΑ\* | 188,0 | - | 2018 |  |  |  |  |  |  |  | 188,0 |
| ΕΥΔΑΠ\* | 64,0 | - | 2018 |  |  |  |  |  |  |  | 64,0 |
| Λοιπά ακίνητα\* | 110,0 | - | 2017 |  |  |  |  |  |  |  | 31,0 |
| E-AUCTION VI\* | 20,0 | - | 2017 |  |  |  |  |  |  | 9,75 |  |
| ΜΙΚΡΟΙ ΛΙΜΕΝΕΣ ΚΑΙ ΜΑΡΙΝΕΣ\* | 66,4 | - | 2018 |  |  |  |  |  |  |  | 28,0 |
| E-AUCTION VIII\* | 35,7 | - | 2018 |  |  |  |  |  |  |  | 24,8 |
| **Σύνολο έργων:52** | **9.931,59** | **4.737,7** |  | **1.165,7** | **5,2** | **1.040,4** | **394,1** | **260,6** | **499,8** | **1.656,7** | **2.736,9** |

\* 14 έργα για τα οποία δεν έχουν υποβληθεί δεσμευτικές προσφορές. Το ποσό ύψους 2.174,1 εκατ. ευρώ προέρχεται από εκτιμήσεις.

\*\* Από το ποσό των 490 εκατ. ευρώ, τα 300 εκατ. ευρώ αποδόθηκαν απευθείας στο Ελληνικό Δημόσιο.

Επιπλέον βρίσκονται σε εξέλιξη οι ακόλουθοι διαγωνισμοί περιουσιακών στοιχείων:

* η πώληση του 100% των μετοχών της ΕΕΣΣΤΥ,
* η μακροχρόνια παραχώρηση του δικαιώματος λειτουργίας, συντήρησης και εκμετάλλευσης του αυτοκινητοδρόμου «Εγνατία Οδός» και των επί του αυτοκινητοδρόμου τριών Κάθετων Αξόνων,
* η παραχώρηση του δικαιώματος χρήσης, λειτουργίας, διαχείρισης και εκμετάλλευσης των Μαρίνων Χίου, Πύλου, Θεσσαλονίκης (Αρετσού, Καλαμαριά) και Αλίμου.

Τα συνολικά έσοδα για το 2018, τα οποία αναμένεται να πραγματοποιηθούν από το ΤΑΙΠΕΔ, ανέρχονται σε 2.736,9 εκατ. ευρώ, όπως παρουσιάζονται στον παρακάτω πίνακα.

|  |  |  |
| --- | --- | --- |
|  | **Στόχος εσόδων\* 2018** | **(σε εκατ. ευρώ)** |
| 1 | Προσδοκώμενα έσοδα από διαγωνισμούς, για τους οποίους έχουν υποβληθεί δεσμευτικές προσφορές, με αναμενόμενη πρώτη εκταμίευση το 2018 | 613,00 |
| 2 | Έσοδα από καταβολές δόσεων, ολοκληρωμένων συναλλαγών προηγούμενων ετών (έως 2017) | 111,98 |
| 3 | Εκτιμώμενα έσοδα από διαγωνισμούς έργων, οι οποίοι αναμένεται να ολοκληρωθούν το 2018 | 2.011,92 |
|  | **Σύνολο εκτιμώμενων (εισπραχθέντων) εσόδων 2017** | **2.736,90** |

\* σε ταμειακή βάση

Ακολουθούν πίνακες με το μετοχολόγιο ΤΑΙΠΕΔ (Πίνακας 5.2)

| **Πίνακας 5.2 Μετοχολόγιο Ταμείου Αξιοποίησης Ιδιωτικής Περιουσίαςτου Δημοσίου**  **(ΤΑΙΠΕΔ) ΑΕ**  **(αφορά μετοχές κυριότητας ΕΔ που περιλαμβάνονται στο Πρόγραμμα Αποκρατικοποιήσεων**  **και μεταφέρθηκαν με απόφαση της ΔΕΑΑ στο ΤΑΙΠΕΔ ΑΕ σύμφωνα με το Ν. 3986/2011)** | | | |
| --- | --- | --- | --- |
|  |  |  |  |
| **ΕΙΣΗΓΜΕΝΕΣ ΣΤΟ ΧΑ** | | | |
| **Εταιρεία** | **Συνολικός αριθμός μετοχών** | **Αριθμός μετοχών**  **κυριότητας ΤΑΙΠΕΔ** | **Ποσοστό ΤΑΙΠΕΔ**  **επί του ΜΚ (%)** |
| Ελληνικά Πετρέλαια ΑΕ | 305.635.185 | 108.430.304 | 35,48 |
| ΕΥΑΘ | 36.300.000 | 26.868.000 | 74,02 |
| ΕΥΔΑΠ | 106.500.000 | 29.074.500 | 27,30 |
| ΟΛΘ | 10.080.000 | 7.486.194 | 74,27 |
| ΟΛΠ | 25.000.000 | 1.784.440\* | 7,14 |
| ΔΕΗ | 232.000.000 | 39.440.000 | 17,00 |
| ΟΤΕ | 490.150.389 | 24.507.520 | 5,00\*\* |
| \* Οι υπόλοιπες 4.000.000 μετοχές που κατείχε το ΤΑΙΠΕΔ έχουν κατατεθεί σε λογαριασμό μεσεγγύησης και το ΤΑΙΠΕΔ διατηρεί μόνο το δικαίωμα ψήφου.  \*\* Το Ελληνικό Δημόσιο ασκεί το δικαίωμα ψήφου. | | | |
| **ΜΗ ΕΙΣΗΓΜΕΝΕΣ ΣΤΟ ΧΑ** | | | |
| **Εταιρεία** | **Συνολικό μετοχικό κεφάλαιο**  **(σε ευρώ)** | **Μετοχικό κεφάλαιο**  **κυριότητας ΤΑΙΠΕΔ**  **(σε ευρώ)** | **Ποσοστό ΤΑΙΠΕΔ**  **επί του ΜΚ (%)** |
| Ελληνικό ΑΕ | 3.800.000 | 3.800.000 | 100,00 |
| Διεθνής Αερολιμένας Αθηνών ΑΕ | 300.000.000 | 90.000.000 | 30,00 |
| ΛΑΡΚΟ | 109.327.663 | 60.337.942 | 55,19 |
| ΔΕΠΑ ΑΕ | 991.238.046 | 644.304.730 | 65,00 |
| Οργανισμός Διεξαγωγής Ιπποδρομιών Ελλάδος (ΟΔΙΕ) ΑΕ (σε εκκαθάριση) | 109.512.066 | 109.512.066 | 100,00 |
| ΕΕΣΣΤΥ ΑΕ | 64.421.500 | 64.421.500 | 100,00 |
| Οργανισμός Λιμένος Αλεξανδρούπολης | 1.354.741 | 1.354.741 | 100,00 |
| Οργανισμός Λιμένος Βόλου | 8.192.157 | 8.192.157 | 100,00 |
| Οργανισμός Λιμένος Ελευσίνας | 895.400 | 895.400 | 100,00 |
| Οργανισμός Λιμένος Ηγουμενίτσας | 9.783.640 | 9.783.640 | 100,00 |
| Οργανισμός Λιμένος Ηρακλείου | 1.533.515 | 1.533.515 | 100,00 |
| Οργανισμός Λιμένος Καβάλας | 7.605.775 | 7.605.775 | 100,00 |
| Οργανισμός Λιμένος Κέρκυρας | 2.500.206 | 2.500.206 | 100,00 |
| Οργανισμός Λιμένος Λαυρίου | 303.051 | 303.051 | 100,00 |
| Οργανισμός Λιμένος Πατρών | 17.389.590 | 17.389.590 | 100,00 |
| Οργανισμός Λιμένος Ραφήνας | 864.090 | 864.090 | 100,00 |

Πηγή: ΤΑΙΠΕΔ και Γενική Γραμματεία Δημόσιας Περιουσίας

Θα πρέπει να σημειωθεί ότι βρίσκεται υπό συζήτηση το θέμα της μεταφοράς των μετοχών των ΔΕΚΟ, από το ΤΑΙΠΕΔ στην θυγατρική ΕΔΗΣ της Ελληνικής Εταιρείας Συμμετοχών και Περιουσίας ΑΕ.

|  |  |
| --- | --- |
| **Πίνακας 5.3 Μετοχολόγιο Ελληνικού Δημοσίου**  **Προνομιούχες μετοχές άρθρου 1 του ν. 3723/2008** | |
|  | |
| **Πιστωτικό ίδρυμα** | **Προνομιούχες μετοχές**  **(ποσά σε ευρώ)** |
| EFG Eurobank | 950.125.000,00 |
| AtticaBank | 100.199.999,90 |
| Σύνολο (Α) | 1.050.324.999,90 |
| **Πιστωτικά ιδρύματα υπό ειδική εκκαθάριση** |  |
| Πανελλήνια Τράπεζα | 28.300.000,00 |
| ProtonBank | 79.999.995,79 |
| Ταχυδρομικό Ταμιευτήριο | 224.960.000,00 |
| FBB-ΠΡΩΤΗ ΕΠΙΧΕΙΡΗΜΑΤΙΚΗ ΤΡΑΠΕΖΑ ΑΕ | 50.000.000,00 |
| Σύνολο (Β) | 383.259.995,79 |
| **Σύνολο (Α)+(Β)** | **1.433.584.995,69** |

Πηγή: Γενική Γραμματεία Δημόσιας Περιουσίας

|  |  |  |  |
| --- | --- | --- | --- |
| **Πίνακας 5.4 Μετοχολόγιο Ελληνικού Δημοσίου**  **Εισηγμένες στο ΧΑ** | | | |
|  |  |  |  |
| **Εταιρεία** | **Συνολικός αριθμός μετοχών** | **Αριθμός μετοχών**  **κυριότητας ΕΔ** | **Ποσοστό ΕΔ**  **επί του ΜΚ (%)** |
| ΔΕΗ\* | 232.000.000 | 79.165.114 | 34,12 |
| ΟΤΕ | 490.150.389 | 4.901.507 | 1,00 |
| ΕΥΔΑΠ\* | 106.500.000 | 36.245.240 | 34,03 |
| Τράπεζα Ελλάδος | 19.864.886 | 1.774.088 | 8,93 |
| ΑΓΕΤ ΗΡΑΚΛΗΣ | 71.082.707 | 742 | 0,00 |
| ΥΓΕΙΑ | 305.732.436 | 33.660 | 0,01 |
| ΚΑΕ (FOLLI FOLLIE GROUP) \* | 66.948.210 | 643.887 | 0,96 |
| NUTRIART ABEE | 42.501.273 | 140.784 | 0,33 |
| ΤΙΤΑΝ | 77.063.568 | 30.464 | 0,04 |
| ΠΕΤΖΕΤΑΚΙΣ ΑΕ | 25.583.146 | 128.857 | 0,50 |
| ATTICA AE ΣΥΜΜΕΤΟΧΩΝ | 191.660.320 | 110 | 0,00 |
| ΚΕΚΡΟΨ | 13.202.756 | 1.888 | 0,01 |
| ΚΕΡΑΜΕΙΑ ΑΛΛΑΤΙΝΗ-ΑΣΤΙΚΑ ΑΚΙΝΗΤΑ | 24.619.524 | 317.887 | 1,29 |

Πηγή: Γενική Γραμματεία Δημόσιας Περιουσίας

\* Εταιρείες που θα μεταβιβαστούν στην ΕΔΗΣ,(αρ.2 ν.4425/2016 παράρτημα Ε' (Α'185) και αρ.81 ν.4472/2017 (Α'74)), όταν η Εταιρεία, η οποία είναι άμεση θυγατρική της ΕΕΣΥΠ ΑΕ, αποκτήσει νομική προσωπικότητα (παρ.2 αρ.184 ν.4389/2016 (Α'94)).

| **Πίνακας 5.5 Μετοχολόγιο Ελληνικού Δημοσίου** Μη εισηγμένες στο ΧΑ | | | |
| --- | --- | --- | --- |
|  |  | |  |
| Εταιρεία | **Συνολικό μετοχικό κεφάλαιο**  **(σε ευρώ)** | **Μετοχικό κεφάλαιο**  **κυριότητας του ΕΔ (σε ευρώ)** | Ποσοστό ΕΔεπί του ΜΚ (%) |
|  |  |  |  |
| **ΑΜΥΝΤΙΚΕΣ ΒΙΟΜΗΧΑΝΙΕΣ** |  |  |  |
| Ελληνική Αεροπορική Βιομηχανία (ΕΑΒ) ΑΕ | 1.224.492.240 | 1.220.887.440 | 99,71 |
| Ελληνικά Αμυντικά Συστήματα (ΕΑΣ) ΑΒΕΕ | 1.361.625.277 | 1.360.700.237 | 99,93 |
|  |  |  |  |
| **ΣΥΓΚΟΙΝΩΝΙΕΣ** |  |  |  |
| ΑΤΤΙΚΟ ΜΕΤΡΟ ΑΕ\* | 4.049.336.645 | 4.049.336.645 | 100,00 |
| Οργανισμός Αστικών Συγκοινωνιών Αθήνας (ΟΑΣΑ)\* | 2.346.984.747 | 2.346.984.747 | 100,00 |
| Οργανισμός Σιδηροδρόμων Ελλάδος (ΟΣΕ)\* | 4.799.198.400 | 4.799.198.400 | 100,00 |
|  |  |  |  |
| **ΚΤΗΜΑΤΙΚΕΣ** |  |  |  |
| Κτιριακές Υποδομές ΑΕ (Συγχώνευση ΟΣΚ, ΔΕΠΑΝΟΜ και ΘΕΜΙΣ)\* | 532.560.824 | 532.560.824 | 100,00 |
| Εθνικό Κτηματολόγιο και Χαρτογράφηση (ΕΚΧΑ) | 1.030.080.130 | 1.030.080.130 | 100,00 |
|  |  |  |  |
| ΔΙΑΦΟΡΕΣ |  |  |  |
| ΔΕΘ-HELEXPO AE\* | 136.747.600 | 136.747.600 | 100,00 |
| Δημόσια Εταιρεία Συμμετοχών Ανεξάρτητος Διαχειριστής Μεταφοράς Ηλεκτρικής  Ενέργειας ΑΕ (ΑΔΜΗΕ) | 297.000.000 | 297.000.000 | 100,00 |
| ΑΕ Εκμεταλλεύσεως Ακινήτων | 1.126.910 | 439.495 | 39,00 |
| Ανώνυμη Εταιρεία Διώρυγας Κορίνθου (ΑΕΔΙΚ) \* | 11.818.950 | 11.818.950 | 100,00 |
| Διεθνής Αερολιμένας Αθηνών ΑΕ\* | 300.000.000 | 75.000.000 | 25,00 |
| Ελληνικές Αλυκές ΑΕ\* | 6.966.167 | 3.844.627 | 55,19 |
| Ελληνικό Φεστιβάλ ΑΕ | 210.000 | 210.000 | 100,00 |
| ΕΡΤ ΑΕ | 5.000.000 | 5.000.000 | 100,00 |
| Ελληνικά Ταχυδρομεία (ΕΛΤΑ) ΑΕ\* | 340.814.324 | 306.732.892 | 90,00 |
| ΕΤΒΑ Βιομηχανικές Περιοχές (ΕΤΒΑ ΒΙΠΕ) ΑΕ\* | 191.155.200 | 66.904.320 | 35,00 |
| Κεντρική Αγορά Θεσσαλονίκης (ΚΑΘ) ΑΕ\* | 18.953.760 | 18.953.760 | 100,00 |
| Κοινωνία της Πληροφορίας ΑΕ (Συγχώνευση με Ψηφιακές Ενισχύσεις ΑΕ) | 7.017.500 | 7.017.500 | 100,00 |
| Οργανισμός Κεντρικής Αγοράς Αθηνών (ΟΚΑΑ) ΑΕ (Συγχώνευση με ΕΤΑΝΑΛ) \* | 37.667.065 | 37.667.065 | 100,00 |
| Εθνικό Ταμείο Επιχειρηματικότητας και Ανάπτυξης (ΕΤΕΑΝ πρώην ΤΕΜΠΜΕ) | 942.479.700 | 942.479.700 | 100,00 |
| Αλεξάνδρεια Ζώνη Καινοτομίας ΑΕ | 60.000 | 60.000 | 100,00 |
| Εγνατία Οδός ΑΕ | 6.900.000.000 | 6.900.000.000 | 100,00 |
| Μονάδα Οργάνωσης της Διαχείρισης Αναπτυξιακών Προγραμμάτων (ΜΟΔ) ΑΕ | 129.140 | 129.140 | 100,00 |
| ΑΕ Μονάδων Υγείας (ΑΕΜΥ ΑΕ) | 12.000.000 | 12.000.000 | 100,00 |
| Ελληνική Εταιρεία Επενδύσεων & Εξωτερικού Εμπορίου ΑΕ –  Enterprise Greece Invest & Trade (πρώηνInvestinGreeceΑΕ, ΕΛΚΕ) | 293.400 | 293.400 | 100,00 |
| Εταιρεία Διαχείρισης Ειδικού Κεφαλαίου ΤΑΠ-ΟΤΕ (ΕΔΕΚΤ ΟΤΕ) ΑΕΠΕΥ | 300.000 | 15.000 | 5,00 |
| Ελληνική Εταιρεία Διαχείρισης Δικαιωμάτων Πνευματικής και Βιομηχανικής Ιδιοκτησίας Ελληνικού Δημοσίου ΑΕ | 45.000.000 | 45.000.000 | 100,00 |
| Λειτουργός Αγοράς Ηλεκτρικής Ενέργειας (ΛΑΓΗΕ) ΑΕ (πρώην ΔΕΣΜΗΕ ΑΕ) | 293.500 | 293.500 | 100,00 |
| Οργανισμός Ανάπτυξης Κρήτης (ΟΑΚ) ΑΕ | 532.800 | 271.728 | 51,00 |
| Οργανισμός Λιμένων νομού Εύβοιας (ΟΛΝΕ) ΑΕ | 4.092.714 | 4.092.714 | 100,00 |
| Ελληνική Εταιρεία Τοπικής Ανάπτυξης και Αυτοδιοίκησης (ΕΕΤΑΑ) ΑΕ | 2.000.000 | 480.000 | 24,00 |
| Ηλεκτρονική Διακυβέρνηση Κοινωνικής Ασφάλισης (ΗΔΙΚΑ) ΑΕ | 3.000.000 | 3.000.000 | 100,00 |
| Αθηναϊκό Πρακτορείο Ειδήσεων – Μακεδονικό Πρακτορείο Ειδήσεων (ΑΠΕ-ΜΠΕ) ΑΕ | 5.820.170 | 5.820.170 | 100,00 |
| Δημοτική Επιχείρηση Λίμνης Ιωαννίνων ΑΕ | 228.212 | 24.710 | 10,83 |
| ΚΑΪΡ Ρόδου | 576.721 | 21.694 | 3,76 |
| Εταιρείες Ομίλου Σαρακάκη (μεταφορά από χαρτοφυλάκιο ΔΕΚΑ ΑΕ): |  |  |  |
| *- Απόλλων ΑΕ Μεσιτείας Ασφαλίσεων* | 74.000 | 560 | 0,76 |
| *- Γενική Αυτοκινήτων ΑΕΒΕ* | 14.680.040 | 50.320 | 0,34 |
| *- Αφοι Σαρακάκη ΑΕΒΜΕ* | 30.070.790 | 1.160 | 0,004 |
| *- Σαρακάκης Λιανική ΑΕΒΕ* | 27.523.100 | 880 | 0,003 |
| *- ΙΑΣΩΝ ΑΒΕΕ* | 22.919.651 | 9.378 | 0,04 |
| *- Σαρακάκης Σέντερ ΑΕΤΕ* | 15.806.040 | 237.590 | 1,50 |
| *- Κτηματική και Ναυτική ΑΕ* | 6.814.670 | 221.510 | 3,25 |
| Κέντρο Τεκμηρίωσης και Κοστολόγησης Νοσοκομειακών Υπηρεσιών (ΚΕΤΕΚΝΥ) ΑΕ | 1.000.000 | 1.000.000 | 100,00 |
| Ελληνική Διαχειριστική Εταιρεία Υδρογονανθράκων ΑΕ (ΕΔΕΥ ΑΕ) | 1.000.000 | 1.000.000 | 100,00 |
| Ελληνική Εταιρεία Συμμετοχών και Περιουσίας (ΕΕΣΥΠ ΑΕ) | 10.000.000 | 10.000.000 | 100,00 |
| Ταμείο Αξιοποίησης Ιδιωτικής Περιουσίας Ελληνικού Δημοσίου ΑΕ\*\* | 30.000.000 | 30.000.000 | 100,00 |
| Εταιρεία Ακινήτων Δημοσίου (ΕΤΑΔ) ΑΕ (Συγχώνευση ΚΕΔ και ΕΤΑ) \*\* | 308.550.000 | 308.550.000 | 100,00 |
| Ταμείο Χρηματοπιστωτικής Σταθερότητας\*\* | 42.163.557.748 | 42.163.557.748 | 100,00 |
| ΓΑΙΑΟΣΕ | 42.149.200 | 42.149.200 | 100,00 |
|  |  |  | (συνεχίζεται) |
| (συνέχεια) |  |  |  |
| Εταιρεία Αξιοποίησης Εκκλησιαστικής Ακίνητης Περιουσίας (ΕΑΕΑΠ) | 300.000 | 150.000 | 50,00 |
| Εταιρεία Βιομηχανικής Έρευνας & Τεχνολογικής Ανάπτυξης και Εργαστηριακών δοκιμών, Πιστοποίησης και Ποιότητας ΑΕ (ΕΒΕΤΑΜ) ΑΕ (συγχώνευση με ΕΚΕΠΥ, ΕΤΑΚΕΙ και ΕΛΟΤ) | 5.159.200 | 4.516.700 | 87,55 |
| Κέντρο Πολιτισμού Ίδρυμα Σταύρος Νιάρχος (ΚΠΙΣΝ) | 473.751.262 | 473.751.262 | 100,00 |
| ΦΟΙΝΙΞ GROUPAMA | 22.074.640 | 365 | 0,00 |
|  |  |  |  |
| ΕΠΟΠΤΕΥΟΜΕΝΕΣ ΑΠΟ ΤΗ ΓΕΝ. ΓΡΑΜΜΑΤΕΙΑ ΕΡΕΥΝΑΣ ΚΑΙ ΤΕΧΝΟΛΟΓΙΑΣ |  |  |  |
| Εθνικό Δίκτυο Έρευνας και Τεχνολογίας (ΕΔΕΤ) | 25.850.000 | 25.850.000 | 100,00 |
| Επιστημονικό Πάρκο Πατρών (ΕΠΠ) | 6.603.081 | 6.603.081 | 100,00 |
|  |  |  |  |
| **ΕΤΑΙΡΕΙΕΣ ΠΟΥ ΠΡΟΗΛΘΑΝ ΑΠΟ ΤΗΝ ΚΑΤΑΡΓΗΣΗ ΤΟΥ ΕΟΜΜΕΧ** |  |  |  |
| Βιοτεχνικό Πάρκο Θεσπρωτίας (ΒΙΟΠΑΘΕ) ΑΕ | 1.358.876 | 161.425 | 11,88 |
| Εθνικό Κέντρο Αξιολόγησης της Ποιότητας και της Τεχνολογίας στην Υγεία (πρώην ΕΚΕΒΥΛ) ΑΕ (ΕΚΑΠΤΥ) | 1.266.000 | 149.599 | 11,82 |
| Βιοτεχνικό Πάρκο Γρεβενών (ΒΙΟΠΑΓΡΕ) ΑΕ | 175.800 | 3.516 | 2,00 |
| Βιοτεχνικό Πάρκο Χανίων ΑΕ | 60.000 | 17.400 | 29,00 |
| Κέντρο Παραδοσιακής Βιοτεχνίας Ιωαννίνων (ΚΕΠΑΒΙ) ΑΕ | 147.000 | 6.027 | 4,10 |
| Εκθετήριο Δημοπρατήριο Γούνας ΑΕ | 319.680 | 1.305 | 0,41 |
|  |  |  |  |
| **ΥΠΟ ΕΙΔΙΚΗ ΕΚΚΑΘΑΡΙΣΗ (Αρ. 14α ν. 3429/2005)** |  |  |  |
| Ολυμπιακές Αερογραμμές | 130.385.000 | 130.385.000 | 100,00 |
| Ολυμπιακή Αεροπορία Υπηρεσίες | 354.946.354 | 354.946.354 | 100,00 |
| Ελληνική Βιομηχανία Οχημάτων (ΕΛΒΟ) ΑΒΕ\* | 115.790.000 | 98.987.900 | 85,49 |
| Ελληνικά Συστήματα Παραγωγής Πολιτικών Προϊόντων ΑΒΕΕ | 21.166.191 | 21.138.740 | 99,87 |
|  |  |  |  |
| **ΥΠΟ ΕΚΚΑΘΑΡΙΣΗ** |  |  |  |
| *Πιστωτικά ιδρύματα* |  |  |  |
| Αγροτική Τράπεζα της Ελλάδος | 1.050.573.329 | 973.710.056 | 92,68 |
| Ταχυδρομικό Ταμιευτήριο | 1.052.524.067 | 358.313.165 | 34,04 |
| *Λοιπές* |  |  |  |
| Ελληνική Αναπτυξιακή Εταιρεία Επενδύσεων (ΕΑΕΕ) ΑΕ | 26.208.640 | 26.208.640 | 100,00 |
| ΑΓΡΟΓΗ Α.Ε. | 5.870.000 | 5.870.000 | 100,00 |
| Δημόσια Επιχείρηση Πολεοδομίας και Στέγασης (ΔΕΠΟΣ) ΑΕ | 24.541.982 | 24.541.982 | 100,00 |
| Ιχθυοκαλλιεργητικό Κέντρο Αχελώου (ΙΧΘΥΚΑ) ΑΕ | 3.827.944 | 2.148.625 | 56,13 |
| ΑΤΕ Τεχνική Πληροφορική | 4.049.896 | 280.565 | 6,93 |
| Νέα Ανώνυμη Εταιρεία Διώρυγος Κορίνθου (ΝΑΕΔΚ) | 395.833 | 294.104 | 74,30 |
| Εταιρεία Τεχνολογικής Ανάπτυξης Τροφίμων (ΕΤΑΤ) ΑΕ | 505.000 | 502.475 | 99,50 |
| Ταμείο Εθνικής Οδοποιίας (ΤΕΟ) ΑΕ | 56.407.000 | 56.407.000 | 100,00 |
| Ενοποίηση Αρχαιολογικών Χώρων και Αναπλάσεις ΑΕ | 121.449.478 | 121.449.478 | 100,00 |
| Ελληνικός Οργανισμός Εξωτερικού Εμπορίου (ΟΠΕ) ΑΕ | 623.797 | 424.182 | 68,00 |
| ΑΣΠΙΣ ΠΡΟΝΟΙΑ ΑΕΓΑ | 51.365.564 | 4.375 | 0,01 |
| Ελληνικό Κέντρο Τεχνολογίας και Σχεδιασμού (ΕΛΚΕΔΕ) ΑΕ (προήλθε από κατάργηση ΕΟΜΜΕΧ) | 452.577 | 230.860 | 51,01 |
| Ελληνικό Κέντρο Αργιλομάζης (ΕΛΚΕΑ) ΑΕ (προήλθε από κατάργηση ΕΟΜΜΕΧ) | 1.444.393 | 1.092.539 | 75,64 |
| Ελληνικό Κέντρο Αργυροχρυσοχοΐας (ΕΛΚΑ) ΑΕ (προήλθε από κατάργηση ΕΟΜΜΕΧ) | 58.700 | 38.713 | 65,95 |
| Κέντρο Ελληνικής Γούνας (ΚΕΓ) ΑΕ (προήλθε από κατάργηση ΕΟΜΜΕΧ) | 58.600 | 29.886 | 51,00 |
| Ελληνικά Συστήματα Πληροφορικής (ΕΛΣΥΠ) ΑΕ (προήλθε από κατάργηση ΕΟΜΜΕΧ) | 784.552 | 159.892 | 20,38 |

Πηγή: Γενική Γραμματεία Δημόσιας Περιουσίας

\* Εταιρείες που θα μεταβιβαστούν στην ΕΔΗΣ (ν.4389/2016 παράρτημα Δ (Α'94), αρ.2 ν.4425/2016 παράρτημα Ε'(Α'185), αρ.81 ν.4472/2017 παράτημα ΣΤ (Α'74), όταν η Εταιρεία, η οποία είναι άμεση θυγατρική της ΕΕΣΥΠ ΑΕ, αποκτήσει νομική προσωπικότητα (παρ.2 αρ.184 ν.4389/2016 (Α'94))

\*\* Άμεσα Θυγατρικές Εταιρείες της ΕΕΣΥΠ (παρ.1 αρ.188 ν.4389/2016 (Α'94))

**Γενική Γραμματεία Δημόσιας Περιουσίας**

Η Κυβέρνηση προωθεί σταθερά μία πολιτική ορθολογικής διαχείρισης και στοχευμένης αξιοποίησης της περιουσίας του Δημοσίου, η οποία μπορεί να εξασφαλίσει σημαντικά και σταθερά έσοδα για το Δημόσιο σε μακροχρόνια βάση, να μειώσει το ύψος του χρέους και να δημιουργήσει πρόσθετα αναπτυξιακά οφέλη. Η πολιτική αυτή έχει ως βασικούς άξονες την καταγραφή, την προστασία και την αξιοποίηση της ακίνητης περιουσίας του Δημοσίου, καθώς και τον εκσυγχρονισμό και την απλοποίηση των διαδικασιών και του νομοθετικού πλαισίου.

Αναλυτικά:

***Α. Καταγραφή***

Σχετικά με την καταγραφή της Δημόσιας Περιουσίας δύο έργα βρίσκονται σε εξέλιξη:

* ***ΨηφιακέςΥπηρεσίες Δημόσιας Περιουσίας και Εθνικών Κληροδοτημάτων (ΨΥΔΗΠΕΕΚ****)*

Αντικείμενο του έργου είναι η υποστήριξη όλων των διαδικασιών των υπηρεσιών της Γενικής Διεύθυνσης Δημόσιας Περιουσίας, μέσω της ψηφιοποίησης και διάθεσης διαγραμμάτων και εγγράφων καθώς και της δημιουργίας περιγραφικής και γεωγραφικής βάσης δεδομένων. Το έργο βρίσκεται ήδη σε φάση λειτουργίας και συνεχούς ενημέρωσης των δεδομένων του. Στόχος για το 2018 είναι: 1) η συμπλήρωση και η συνεχής ενημέρωση της βάσης δεδομένων (κτηματολογικά στοιχεία) και 2) η ολοκλήρωση της ανάρτησης των νέων καθορισμένων οριογραμμών αιγιαλού και παραλίας τόσο στην εφαρμογή αιγιαλού όσο και στο Portal του Υπουργείου.

* ***Μητρώο Ακίνητης Περιουσίας (ΜΑΠ)***

Το ΜΑΠ αποτελεί βασική δράση της ΓΓΔΠ για την καταγραφή, σε ενιαίο Μητρώο, όλης της ακίνητης περιουσίας φορέων του Δημόσιου Τομέα. Το Μητρώο Ακίνητης Περιουσίας είναι ένα συνεχώς επικαιροποιούμενο γεωγραφικό και περιγραφικό μητρώο, στο οποίο διασυνδέονται οι βάσεις δεδομένων της δημόσιας περιουσίας όλων των Υπουργείων. Η αναγκαιότητα του έργου συνίσταται στη δυνατότητα που παρέχει στη ΓΓΔΠ νασυντονίζει και να ελέγχει την εφαρμογή της κυβερνητικής πολιτικής για τη διαχείριση και αξιοποίηση των ακινήτων μέσω της ψηφιακής συστηματικής καταγραφής, ταξινόμησης και επεξεργασίας..

Στόχος για το 2018 είναι η δημιουργία νέων αναφορών ΒΙ και η επικαιροποίηση των γεωγραφικών υποβάθρων (LSO 25).

Το ΜΑΠ αποτελεί το βασικό εργαλείο εντοπισμού ακινήτων του Ελληνικού Δημοσίου για μεταβίβαση ακινήτων στην Ελληνική Εταιρία Συμμετοχών και Περιουσίας.

* ***Εντοπισμός και ακριβής προσδιορισμός ακίνητης περιουσίας ιδιαίτερου φυσικού κάλλους***

Στο πλαίσιο της ανάδειξης της δημόσιας περιουσίας η ΓΓΔΠ θα προχωρήσει με τη σύμπραξη εξειδικευμένων τμημάτων ελληνικών πανεπιστημίων, στον ακριβή προσδιορισμό των ορίων δημόσιων ακινήτων ιδιαίτερου φυσικού κάλλους ή ιδιαίτερης σημασίας για την οικονομία, που δεν ήταν δυνατό μέχρι σήμερα να οριοθετηθούν με τα υπάρχοντα μέσα και τη στελέχωση των υπηρεσιών (πχ. Καλντέρα νήσου Θήρας). Ο ακριβής εντοπισμός τέτοιων ακινήτων θα επιφέρει σημαντικά οφέλη για το δημόσιο συμφέρον, καθώς και αύξηση των εσόδων του Δημοσίου.

***Β. Προστασία***

* ***Αξιοποίηση δορυφορικών δεδομένων***

Στόχος της ΓΓΔΠ είναι η συνεχής ενημέρωση του ΨΥΔΗΠΕΕΚ μέσω της καταχώρισης ανά τακτά χρονικά διαστήματα των χωρικών μεταβολών των δημόσιων κτημάτων (λόγω ρυμοτομίας, απαλλοτριώσεων, καταπατήσεων κ.ά.), των ακτών (λόγω διαβρώσεων, τεχνικών έργων κ.ά.) και των κοινόχρηστων ζωνών αιγιαλού (λόγω καταπατήσεων) με την αξιοποίηση δορυφορικών εικόνων και πτήσεων μη επανδρωμένων αεροσκαφών (drone). Με την ηλεκτρονική αποστολή των εν λόγω στοιχείων στις κτηματικές υπηρεσίες, μπορεί να διαπιστώνεται ποιες από αυτές τις μεταβολές είναι νόμιμες και ποιες παράνομες ώστε να προλαμβάνονται έγκαιρα τυχόν φαινόμενα αυθαιρεσίας.

***Γ. Αξιοποίηση***

* ***Στέγαση δημόσιων υπηρεσιών – εξορθολογισμός και εξοικονόμηση δαπανών***

Συνεχίζεται το 2018 η αξιοποίηση της ακίνητης κτηριακής περιουσίας του Δημοσίου και η ορθολογική διαχείριση των αναγκών στέγασης των υπηρεσιών και οργανισμών του, προς τον σκοπό δραστικής μείωσης των σχετικών λειτουργικών δαπανών.

* ***Κατεχόμενα και Ανταλλάξιμα Κτήματα***

Άμεσα έσοδα για τον Κρατικό Προϋπολογισμό μπορούν να εξασφαλισθούν από την εκποίηση των κατεχομένων Δημοσίων και Ανταλλαξίμων Κτημάτων. Η εξαγορά των κατεχομένων Δημοσίων και Aνταλλαξίμων Kτημάτων, αποτελεί λύση αξιοποίησης της Δημόσιας Περιουσίας με πολλαπλή στόχευση:

* Την εξάλειψη κοινωνικών συγκρούσεων και αναταραχών που εκδηλώνονται κάθε φορά που η Πολιτεία σπεύδει να προστατεύσει με συγκεκριμένα μέτρα, αλλά με τεράστια χρονική καθυστέρηση, την περιουσία της.
* Την εισροή σημαντικών εσόδων στον Κρατικό Προϋπολογισμό, αλλά και την αποτελεσματική προστασία της κοινόχρηστης περιουσίας του Δημοσίου, καθώς και της περιουσίας που θα προκύψει κατά την υλοποίηση του Εθνικού Κτηματολογίου.
* Την απελευθέρωση των αρμόδιων διοικητικών υπηρεσιών και των δικαστηρίων από σημαντικό αριθμό δικών, εξόδων και γραφειοκρατικών διαδικασιών.

Στόχος της ΓΓΔΠ είναι η προώθηση παρεμβάσεων για:

* ***Σχολάζουσες Κληρονομίες***

Άμεσα έσοδα μπορούν να εξασφαλισθούν από τις Σχολάζουσες Κληρονομίες μέσω της υλοποίησης προγράμματος ταχείας εκκαθάρισής τους ώστε να μην παραμένουν υποθέσεις εκκρεμείς για μεγάλο χρονικό διάστημα.

* ***Κληροδοτήματα***

Στόχος της ΓΓΔΠ είναι να ενεργοποιήσει τους μηχανισμούς ελέγχου του Υπουργείου Οικονομικών επί των ιδρυμάτων και κληροδοτημάτων, ώστε να διασφαλίζεται η αποτελεσματική υλοποίηση του κοινωνικού έργου που έχουν αναλάβει σύμφωνα με τις διαθήκες των διαθετών. Επίσης, στόχος της ΓΓΔΠ είναι η επίτευξη της μέγιστης δυνατής δημοσιότητας στις χορηγούμενες από τα ιδρύματα υποτροφίες προς ενημέρωση των ενδιαφερόμενων φοιτητών.

* ***Αιγιαλοί και Παραλίες***

Η διενέργεια ηλεκτρονικών δημοπρασιών για την παραχώρηση απλής χρήσης αιγιαλού και παραλίας που πραγματοποιήθηκε στο 2017 για έναν μικρό αριθμό θέσεων θα επεκταθεί σε όλες τις δημοπρατούμενες θέσεις, καθώς και σε άλλα αντικείμενα προς δημοπρασία (πχ αμμοληψίες), εξετάζοντας παράλληλα τη δυνατότητα διενέργειάς τους μέσω υπάρχοντος συστήματος του Υπουργείου Οικονομικών.

Άμεσα έσοδα μπορούν να εξασφαλισθούν από την τροποποίηση της διαδικασίας παραχώρησης της χρήσης του Αιγιαλού και της Παραλίας, που γίνεται σήμερα έναντι μικρού τιμήματος για το Δημόσιο και αφορά στις περιπτώσεις που υπογράφονται μισθωτήρια συμβόλαια, με τη διενέργεια ηλεκτρονικών δημοπρασιών για την παραχώρηση απλής χρήσης αιγιαλού και παραλίας και αμμοληψιών.

Επίσης, στόχος της ΓΓΔΠ είναι η επικαιροποίηση και η απλούστευση του νομοθετικού πλαισίου που διέπει τον Αιγιαλό – Παραλία με αξιοποίηση των νέων τεχνολογιών. Η στόχευση θα είναι διπλή: αφενός να διασφαλίζεται η προστασία του Αιγιαλού και της Παραλίας και αφετέρου να προωθείται και να διευκολύνεται η αναπτυξιακή πολιτική της χώρας.

* ***Γραφείο Ελληνικού***

Το Γραφείο Ελληνικού λειτουργεί ως υπηρεσία μιας στάσης για τη χορήγηση κάθε άδειας ή έγκρισης που είναι απαραίτητη για την υλοποίηση των έργων και δραστηριοτήτων στο Μητροπολιτικό Πόλο Ελληνικού Αγ. Κοσμά καθώς και για την ανέγερση πάσης φύσεως κτιρίων και εγκαταστάσεων.

Στόχος της ΓΓΔΠ είναι η υλοποίηση των ήδη κατατεθειμένων προτάσεών της για τη στελέχωση του Γραφείου Ελληνικού, ώστε να είναι σε πλήρη λειτουργία και να ανταποκριθεί άμεσα στις κατά νόμο αρμοδιότητες του, καθώς και η επεξεργασία σχεδίου γενικών οδηγιών, εγκυκλίων και αποφάσεων για τη διευκόλυνση της διαδικασίας αδειοδότησης.

* ***Επιτροπή Μετεγκατάστασης Οργανισμών Ελληνικού* (*ΕΜΟΕ*)**

Υπό την αιγίδα της Γενικής Γραμματείας Δημόσιας Περιουσίας λειτουργεί η Επιτροπή Μετεγκατάστασης Οργανισμών Ελληνικού (αρ. 6 του ν. 4062/2012), η οποία είναι διυπουργική επιτροπή σε επίπεδο Γενικών Γραμματέων με αντικείμενο τον συντονισμό των αρμόδιων υπηρεσιών, την επίλυση τυχόν προβλημάτων κατά τη μετεγκατάστασή τους, καθώς και τον επιτελικό σχεδιασμό, προγραμματισμό, επίσπευση και έλεγχο των διαδικασιών και ενεργειών απομάκρυνσης όλων των φορέων που είναι εγκατεστημένοι εντός του Μητροπολιτικού Πόλου.

Στόχος για το 2018 είναι η συνδρομή στη συνδυασμένη ανάπτυξη και αξιοποίηση του ακινήτου μέσω της απελευθέρωσης του χώρου από τους χρήστες δημόσιου χαρακτήρα.

***Δ. Εκσυγχρονισμός διαδικασιών και απλοποίηση νομοθετικού πλαισίου***

* ***Μητρώο Αξιών Ακινήτων – Σύστημα Μεσοσταθμικών Εμπορικών Αξιών Ακινήτων***

Μέσω της δημιουργίας του Μητρώου Τιμών Ακινήτων η ΓΓΔΠ στοχεύει:

* Στη δημιουργία του οικονομικού προφίλ των δημόσιων και των ιδιωτικών ακινήτων της χώρας σε ενιαία βάση δεδομένων, τόσο για την ορθολογικότερη διαχείριση-αξιοποίηση της Δημόσιας Περιουσίας όσο και για την άσκηση της εκάστοτε πολιτικής διά των τιμών των ακινήτων.
* Στη συμβολή στον καθορισμό της πολιτικής της χώρας, σχετικά με τις τιμές των ακινήτων και το συστηματικό και αυτόματο τρόπο προσδιορισμού τους με συνολική και αντικειμενική αντίληψη, απαλλαγμένη από την επισφάλεια της προσωπικής κρίσης και των τοπικών επηρεασμών. Επίσης στόχο αποτελεί η συμμόρφωση της χώρας με τα διεθνή πρότυπα και η τήρηση των διεθνών δεσμεύσεων.
* Στη δημιουργία σε κεντρικό επίπεδο Ηλεκτρονικού Μητρώου (βάσης δεδομένων) Αξιών Ακινήτων επί καταλλήλων γεωχωρικών δεδομένων, με συγκέντρωση αξιόπιστων στοιχείων των φορέων για τη διαρκή παρακολούθηση της αγοράς ακινήτων.
* Στη μετάβαση του συστήματος Αντικειμενικών Αξιών Ακινήτων σε σύστημα Μεσοσταθμικών Εμπορικών Αξιών Ακινήτων, με τη χρήση και την επεξεργασία του Ηλεκτρονικού Μητρώου Αξιών Ακινήτων.
* Στη διαρκή εξέλιξη-αναβάθμιση του συστήματος Μεσοσταθμικών Εμπορικών Αξιών Ακινήτων, ώστε να αποτελέσει αξιόπιστο εργαλείο για την εμπέδωση διαφάνειας στις συναλλαγές Κράτους – Πολίτη που αφορούν στην ακίνητη περιουσία, καθώς και για την ορθολογικότερη διαχείριση και αξιοποίηση της Δημόσιας Περιουσίας.
* Στην αναπροσαρμογή του συστήματος Μεσοσταθμικών Εμπορικών Αξιών Ακινήτων, όπου απαιτείται, με βάση το Ηλεκτρονικό Μητρώο Αξιών.
* ***Επανεξέταση του Κώδικα Απαλλοτριώσεων***

Στόχος της ΓΓΔΠ είναι η επανεξέταση του κώδικα απαλλοτριώσεων με γνώμονα την απλοποίηση των διαδικασιών και την εναρμόνιση με τις κοινοτικές δεσμεύσεις, προς τον σκοπό εξοικονόμησης δημόσιων δαπανών.